Peruštica (mesto)

**Peruštica** () je mesto (od roku 1969) ležiace v južnom Bulharsku v Plovdivskej oblasti, pričom je centrom a jediným sídlom rovnomenného okresu.

## Poloha
Peruštica leží na okraji Hornotráckej nížiny na severnom úpätí západorodopského dielu Černatica () (horský hrebeň Vărchovrăch) v nadmorskej výške približne . Nachádza sa 23 kilometrov juhozápadne od Plovdivu. Priama vzdušná vzdialenosť od hlavného mesta Sofia je 123,3&nbsp;km.

## Vývoj počtu obyvateľov

## Dejiny
Územie mesta je obývané nepretržite už od obdobia staroveku, čo dokazujú archeologické nálezy ako z obdobia Trákov, tak z obdobia Starovekého Ríma a stredoveku. V období bulharského národného obrodenia bola Peruštica významným osvetovým obrodeneckým strediskom. Peruštica je známa ako staré revolučné sídlo so slávnou účasťou v Aprílovom povstaní. Revolučný výbor bol v meste založený priamo Vasilom Levským a obyvatelia Peruštice sa v povstaní zúčastnili masovo. Po potlačení povstania však bolo mesto vypálené a stovky preživších obyvateľov, vrátane vodcov povstania, bolo ubitých. Obyvatelia Peruštice sa aktívne účastnili aj Septembrového povstania v roku 1923 a v priebehu druhej svetovej vojny sa z miestnych obyvateľov rekrutovalo množstvo partizánov pôsobiacich v antifašistickom odboji v rokoch 19411944. V  roku 1959 bola k Peruštici pripojená neďaleká dedina *Pastuša* (), ktorá je aj v súčasnosti oddelene ležiacou štvrťou dnešného mesta. V roku 1969 získala Peruštica štatút mesta a v roku 1998 sa stala administratívnym centrom novovzniknutého okresu.

## Hospodárstvo
Mesto je predovšetkým významnym ovocinárskym a vinárskym centrom centrálneho južného Bulharska. Významný je aj chov hospodárskych zvierat, pestovanie zeleniny a citrusov v oranžériách. Okrem to je Peruštica známa výrobou elektrických spotrebičov a konzervárskym priemyslom.

## Pamiatky a zaujímavosti
Najvýznamnejšou pamiatkoou je tzv. historický chrám svätého Michala archanjela, z roku 1848 v ktorom bolo v priebehu aprílového povstania v roku 1878 zabitých 347 bulharských obyvateľov mesta. Dalšími významnými pamiatkami sú Chrám svätého Atanáza, alebo Danovova škola ležiaca blízko pri chráme svätého Michala. V meste sa taktiež nachádza historické múzeum, budova komunitného centra „Prosveta“ a viacero pamätníkov.

Južne od mesta sa nachádzajú zvyšky pevnosti Peristica. Severovýchodne od Peruštice, medzi mestom a oddelene ležiacou štvrťou Pastuša sa nachádza významná pamiatka v podobe zvyškov ranokresťanského tzv. Červeného chrámu. Na pahorku *Vlasevica* () nad mestom sa nachádza hojne navštevovaný tzv. *[[Pamätník troch pokolení]]* () a v blízkosti neho menší *[[Pamätník zabitých parlamentárov (Peruštica)|Pamätník zabitých parlamentárov]]* ().

### Horský turizmus
Peruštica je dôležitým centrom s možnosťami ubytovania pre turistov v tejto časti pohoria Rodopy. Je východiskovým bodom pre výstup k horským chatám *Vărchovrăch* () a *Brianovštica* (), ktoré ležia južne od mesta.

## Infraštruktúra
Mesto má pravidelné autobusové spojenie s mestami Plovdiv a Stambolijski. Autobusy sú jediná forma verejného dopravného spojenia s mestom. Najbližšia železničná stanica sa nachádza v meste Stambolijski.

## Významné osobnosti
* Petăr Bonevrevolucionár, jeden z vodcov aprílového povstania v roku 1878
* Spas Ginovobchodník, obrodenec a revolucionár, účastník aprílového povstania v roku 1878
* Dimităr Gičevpolitik, rolnícky líder

## Zaujímavosti
* Mesto Peruštica predstavuje v Bulharsku jeden zo symbolov Aprílového povstania.
* Oficiálny sviatok mesta sa slávi 9. mája.

## Galéria

Perustica-2021-03-PerusticaFromNorth02.jpg|pohľad na Perušticu zo severovýchodu
Perustica-2021-003-PerusticaFromAbove03.jpg|pohľad na Perušticu zvrchu
Perustica-2021-003-PerusticaFromAbove02.jpg|pohľad na západnú časť Peruštice
Perustica-2021-03-PerusticaEntrance01.jpg|pri vjazde do mesta zo severu
Perustica-2021-03-Perustica04.jpg|v centre mesta
Perustica-2021-03-DanovataSkolaSvMichail01.jpg|v centre mestaDanovova škola a historický chrám svätého Michala archanjela
Perustica-2021-03-Citaliste-Obstina01.jpg|pohľad na budovy komunitného centra a radnice v centre mesta
Perustica-2021-03-DanovataSkola01.jpg|pohľad na budovu Danovovej školy
Perustica-2021-03-IstoriceskiMuzej01.jpg|pohľad na budovu historického múzea
Perustica-2021-03-SvetiMichail01.jpg|pohľad na historický chrám svätého Michala archanjela
Perustica-2021-03-SvetiAtanasij01.jpg|pohľad na Chrám svätého Atanáza
Perustica-2021-03-Perustica02.jpg|v Peruštici
Perustica-2021-03-Perustica01.jpg|v Peruštici
Perustica-2021-03-Perustica03.jpg|v Peruštici
Perustica-2021-03-Perustica05.jpg|v Peruštici
Perustica-2021-03-CervenataCarkva01.jpg|Červený chrám nachádzajúci sa severovýchodne od mesta
Perustica-2021-03-RhodopesNearPerustica01.jpg|Rodopy pri Peruštici
Perustica-2021-03-RhodopesNearPerustica03.jpg|Rodopy pri Peruštici


## Referencie

## Iné projekty


Kategória:Mestá v Bulharsku
Kategória:Plovdiv (oblasť)